
	Comisia pentru buget, finanţe şi bănci
	
	Bucureşti,        

Nr. 22/76/12.03.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 131/2008 pentru completarea art. 3 din Ordonanţa Guvernului nr. 14/1998 privind utilizarea veniturilor realizate de instituţiile publice finanţate integral din venituri extrabugetare, cu care comisia noastră a fost sesizată în fond cu adresa Biroului Permanent nr.PL.x 114  din  18 februarie 2009.
	PREŞEDINTE,

Viorel Ştefan



Parlamentul  României

	Comisia pentru buget, finanţe şi bănci
	
	Bucureşti,    

Nr. 22/114/18.03.2009


RAPORT

asupra proiectului de Lege privind aprobarea Ordonanţei de urgenţă a Guvernului nr. 131/2008 pentru completarea art. 3 din Ordonanţa Guvernului nr. 14/1998 privind utilizarea veniturilor realizate de instituţiile publice finanţate integral din venituri extrabugetare
Cu adresa nr. PLx 114 din 18 februarie 2009, Biroul Permanent conform art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 131/2008 pentru completarea art. 3 din Ordonanţa Guvernului nr. 14/1998 privind utilizarea veniturilor realizate de instituţiile publice finanţate integral din venituri extrabugetare.
Prezentul proiect de Lege are ca obiect de reglementare completarea alin. (3) a art. 3 din Ordonanţa Guvernului nr. 14/1998 privind utilizarea veniturilor realizate de instituţiile publice finanţate integral din venituri extrabugetare. Astfel, se preconizează ca salariile de bază, sporurile, indemnizaţiile şi alte drepturi salariale ale conducătorilor şi adjuncţilor conducătorilor acestor instituţii publice să se stabilească de către organele împuternicite să numească aceste persoane, conform legii, fără a depăşi, în mod cumulat, nivelul indemnizaţiei lunare a funcţiei de secretar de stat şi, respectiv, a funcţiei de subsecretar de stat din ministere.
La întocmirea raportului s-au avut în vedere avizele favorabile ale Consiliului Legislativ , Comisiei pentru administraţie publică, amenajarea teritoriului şi echilibru ecologic, Comisiei juridice, de disciplină şi imunităţi şi Comisiei pentru muncă şi protecţie socială.  
Proiectul de Lege a fost adoptat de Senat în şedinţa din data de 16 februarie 2009.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
La lucrările comisiei au participat 23 deputaţi, din totalul de 30 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Ion Grigore – director ]n Ministerul Finanţelor Publice.
În raport de obiectul şi conţinutul său, proiectul de Lege face parte din categoria legilor ordinare.
Raportul comisiei a fost adoptat cu unanimitate de voturi. 
In urma dezbaterii proiectului de Lege privind aprobarea Ordonanţei de urgenţă a Guvernului nr. 131/2008 pentru completarea art. 3 din Ordonanţa Guvernului nr. 14/1998 privind utilizarea veniturilor realizate de instituţiile publice finanţate integral din venituri extrabugetare, în şedinţa din data de 18 martie 2009,  comisia propune spre dezbaterea şi adoptarea Plenului Camerei Deputaţilor a proiectului de Lege în  forma adoptată de Senat.
	PREŞEDINTE,

Viorel Ştefan
	SECRETAR,

Iuliu Nosa


             Consilier parlamentar:
    
Ene Giorgiana

